**Instruks til arbejde med farlige kemiske stoffer og produkter**

Farlige stoffer og produkter er mærket med farepictogrammer, faresymbol samt H- og P-sætninger.

Brugsanvisninger for farlige stoffer og produkter til brug for udarbejdelse af arbejdspladsbrugsanvisninger (APB) og kemiske risikovurderinger findes i kemikaliedatabasen Kiros (kiros.dk). Kan du ikke finde et kemikalie i Kiros, kan det bestilles gennem kiros.dk.

For login til SE-adgang kontakt din kollega, som udarbejder jeres lokale APBer & kemiske risikovurderinger.

Brugsanvisningen giver anvisninger til, hvordan du sikkerhedsmæssigt forsvarligt skal arbejde med et stof eller produkt.

APBen beskriver, hvordan du arbejder med stoffet eller produktet.

**Der er krav om sikkerhedsdatablade på farlige stoffer og produkter i henhold til følgende**

a) Stoffer og materialer, der er klassificerede og mærkede som farlige efter de regler, der er fastsat i CLP-forordningen.

b) Stoffer og materialer, der opfylder kriterierne for klassificering som farlige efter de regler, der er fastsat i CLP-forordningen, men som ikke skal klassificeres. Det kan fx være kosmetik, lægemidler og affald.

c) Stoffer og materialer, der er optaget med en grænseværdi i bekendtgørelsen om grænseværdier for stoffer og materialer.

d) Materialer, der indeholder 1 pct. eller mere (for gasformige materialer 0,2 pct.) af et stof, der er optaget med en grænseværdi i bekendtgørelse om grænseværdier for stoffer og materialer.

e) Stoffer og materialer, der er omfattet af bekendtgørelse om foranstaltninger til forebyggelse af kræftrisikoen ved arbejde med stoffer og materialer.

f) Andre stoffer og materialer, der er omfattet af krav om sikkerhedsdatablade efter REACH-forordningen.

Health, AU 2022 E-mail: lina.waldstrom@au.dk – tlf. 87167608